Here is a page extracted from Wikipedia that may contain CSS, HTML, and a lot of unformatted text.

Title: Basco soletán
Content: [[Imachen:Xiberoa Eüskal Bihotza.JPG|right|thumb|250px|Senyal en basco y francés de Bienplegata a Sola entre Barkoxe y Eskiula, chusto a la entrata de Sola: Xiberoa. Eüskal bihotza. Onki Jin. - Soule. Le Coeur Basque. Bienvenue.]]

O soletán (en euskara batua zuberera, en soletán "xiberotarra" u "xiberoko eüskara") ye un euskalkia u dialecto d'o euskara charrato en cuasi tota Sola y en Eskiula, esta zaguera localidat situata en Biarn, y huei a sola localidat fuera d'Euskal Herria on se charra o euskara como idioma materno.

Por a suya localización, o soletán tien influencia d'o biarnés (occitán) en o vocabulario y en a fonolocía. Se tracta d'un dialecto de gran homocheneidat, estando dividito en dos subdialectos: O de Pettarra a lo norte y lo de Basabürü a lo sud. Ciertos lugars de Sola s'amanan a lo euskara de Amikuze, que ye una parla de transición entre o soletán y o dialecto baixo-navarro. Ditos lugars son Domintxaine-Berroeta, Arüe-Ithorrotze-Olhaibi, Lohitzüne-Oihergi y Etxarri.

Por estar tan luent Sola y Bizcaya d'o centro d'as tierras de luenga basca, o dialecto soletán chunto con o dialecto bizcaíno son os que presentan diferencias mes grans con respecto a lo basco cheneral y a l'actual euskara batua (que actualment representa o basco cheneral porque se basa en una parla central equidistant de totas a la que s'anyaden os neolochismos y formas consideratas correctas). As diferencias entre o soletán y o basco batua'' consisten en a pronunciacion (accento marcato, la ü vueita y as sibilants sonoras), o vocabulario y morfolochia. Entre toz os euskalkis, ye o que ye mes a man con o dialecto roncalés actualment desapareixito, dica o punto que Louis Lucien Bonaparte los clasifico como un solo dialecto d'o idioma basco.

Vocabulario

Referencias

Soletan
Sola